फ्रांस के परमाणु संयंत्र में विस्फोट, 1 की मौत  
फ्रांस के दक्षिणी हिस्से में मार्सोल स्थित परमाणु संयंत्र में विस्फोट के बाद रेडियोधर्मी विकिरण का खतरा उत्पन्न हो गया है।
फ्रांस के दक्षिणी हिस्से में मार्सोल स्थित परमाणु संयंत्र में विस्फोट के बाद रेडियोधर्मी विकिरण का खतरा उत्पन्न हो गया है। विस्फोट में एक व्यक्ति की मौत हो गई और तीन घायल हो गए।  यह जानकारी वेबसाइट बीबीसी डॉट को डॉट यूके ने 'ला फिगारो' अखबार के हवाले से दी है। यहां एमओएक्स ईंधन बनाया जाता है जो परमाणु हथियारों से प्लूटोनियम का पुन:चक्रण करता है। लेकिन यहां कोई रिएक्टर नहीं है।  फ्रांस के परमाणु ऊर्जा आयोग के अनुसार अब तक कोई विकिरण नहीं हुआ है लेकिन इसके खतरे के कारण सुरक्षा बढ़ा दी गई है। यह संयंत्र भूमध्यसागर से सटे फ्रांस के तटवर्ती इलाके में है।